Truls Gerhardsen

Truls Gerhardsen (1937–2022) var en norsk typograf, fagforenings­person, lokal­politiker (Ap) og tillitsvalgt innenfor idretten.Kurt Mosbakk og Ivar Leveraas: Truls Gerhardsen (1937-2022) - Minneord i Aftenposten 3. mars 2022

Han arbeidet som typograf i Emil Moestue fra 1960-tallet og hadde flere verv i Norsk Grafisk Forbund, som forbunds­styremedlem og senere som ansatt i forbundet. Fra 1978 arbeidet han i Arbeidernes Opplysningsforbund. Han var leder av Oslo Arbeidersamfunn, og medlem av Oslo bystyre 1971–1974. Han var også general­sekretær i Framfylkingen.

Innen idretten var han blant annet styreleder i Oslo krets av Norges Svømmeforbund, styreleder i Vålerenga Ishockey, vise­president i Norges Ishockeyforbund, styreleder i Oslo Idrettskrets og styreleder i Oslo Bedriftsidrettskrets.

Han var sønn av arbeiderparti­politiker og statsminister Einar Gerhardsen. Han reviderte sin fars bok Tillitsmannen – en håndbok for tillitsvalgte fra 1931 i en rekke utgaver, senest i 2009.
Truls Gerhardsen var bror til Oslo-politikeren og idretts­lederen Rune Gerhardsen (1946–2021). 

Gerhardsen gikk på Hegdehaugen gymnas, der også Gro Harlem Brundtland gikk. I biografien som Bente Roestad skrev om Gro Harlem Brundtland i 2004 står det at: «den unge Gro forstyrret undervisningen på Hegdehaugen videregående skole fordi «hun pratet, ertet og flørtet» med Truls Gerhardsen.»

 Bibliografi 
 2009: Tillitsmannen – En håndbok for tillitsvalgte Oslo, Gyldendal. Medforfatter: Einar Gerhardsen 
 2007: Veien vi gikk: trykkeriklubben ved Emil Moestue A/S 1907–2007, Oslo.
 1993: Faglig grunnkurs, Trinn 2, Organisasjonskunnskap, Oslo, Folkets brevskole / Arbeidernes opplysningsfond. Medforfatter: Birger Breivik, Tore Johansen, ill.: Herbjørn Skogstad
 1984: Den norske arbeiderbevegelses historie 1845–1927, Oslo, Arbeidernes opplysningsforbund. Medforfatter: Terje Kretz og Rolf Kr. Larsen

 Referanser 

 Eksterne lenker 

Kategori:Lokalpolitikere i Oslo
Kategori:Lokalpolitikere fra Ap
Kategori:Norske sakprosaforfattere
Kategori:Norske fagforeningspersoner
Kategori:Personer fra Oslo
Kategori:Norske idrettsledere
Kategori:Gerhardsen-familien